РЕГЛАМЕНТ (ЕО) № 389/2007 НА КОМИСИЯТА
от 11 април 2007 година
за изменение на Регламент (EО) № 1622/2000 относно определяне на някои подробни правила за прилагане на Регламент (EО) № 1493/1999 относно общата организация на пазара на вино и за установяване на кодекс на Общността на eнологичните практики и обработки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 г. на Съвета от 17 май 1999 г. относно общата организация на пазара на вино (1), и по-специално член 46, параграф 1, буква б) от него,
като има предвид, че:
(1)
Регламент (ЕО) № 1622/2000 на Комисията (2) установява именно някои условия за използването на вещества, които са разрешени за употреба чрез Регламент (ЕО) № 1493/1999. По-специално, в приложение IХа е предвидено, че диметилдикарбонат трябва да се употребява преди бутилирането на виното. Преводът на понятието „бутилиране“ и различното му значение в някои езици доведоха до различно тълкуване на обхвата на това изискване от страна на операторите и надзорните органи.
(2)
Регламент (ЕО) № 753/2002 на Комисията от 29 април 2002 г. относно определяне на някои правила за прилагане на Регламент (EО) № 1493/1999 на Съвета по отношение на описанието, обозначаването, представянето и защитата на определени лозаро-винарски продукти (3) определя в член 7 понятието „бутилиране“ и използването му.
(3)
За да се гарантира еднакво тълкуване на изискванията за прилагане при употребата на диметилдикарбонат е уместно да се използва определението на понятието „бутилиране“ от Регламент (ЕО) № 753/2002 за уточняване на свързаните с него изисквания, залегнали в Регламент (ЕО) № 1622/2000. Следователно приложение IХа към Регламент (ЕО) № 1622/2000 следва да бъде съответно изменено.
(4)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Текстът на първото тире от втория параграф от приложение IХа към Регламент (ЕО) № 1622/2000 се заменя със следния текст:
„-
Добавянето трябва да се извърши малко преди бутилирането, определено като предлагане на дадения продукт за търговски цели в съдове с номинален обем от 60 литра или по-малко.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 април 2007 година.